stanford-oval/wikipedia huggingface dataset:
Amager Øst

| Amager Øst |
| --- | --- |

 Kaupungin kartta, jossa Amager Øst korostettuna.
Kaupunki:  Kööpenhamina
Koordinaatit:  55°39′45″N, 12°37′31″E
Pinta-ala:  9.8 km² 
Väkiluku:  61 193 (2022)
Amager Øst on yksi Kööpenhaminan tilastoalueista. Se sijaitsee Amagerin saarella Kaakkois-Kööpenhaminassa. Vuonna 2022 alueella asui noin 61 tuhatta asukasta.
Amager Øst rajautuu etelässä Tårnbyn kuntaan, lännessä Amager Vestiin, pohjoisessa Indre Byhyn ja idässä Juutinraumaan.
Metrolinja M2, jonka päätepysäkki on Kastrupissa, pysähtyy asemilla Amagerbro, Lergravsparken, Øresund, Amager Strand ja Femøren.
Ammunnan maailmanmestaruuskilpailut 1937

Vuoden 1937 ammunnan MM-kisat Helsingin Malmilla. Katsojina mm. Suomen presidentit Svinhufvud (vasemmalla) ja Kallio (keskellä) sekä marsalkka Mannerheim.
Vuoden 1937 ammunnan maailmanmestaruuskilpailut järjestettiin Helsingissä Malmin ampumaradalla. Kilpailut olivat 31. ammunnan maailmanmestaruuskisat kaikissa lajeissa. Kisojen ajankohta oli 30. heinäkuuta-9. elokuuta 1937. Vapaakiväärissä jaettiin poikkeuksellisesti mitalit myös eri asentojen joukkuekilpailussa, näin meneteltiin seuraavan kerran vasta vuonna 1970. Myös sotilaskiväärissä meneteltiin samoin. Sotilaskiväärin joukkuekilpailussa kokonaispisteissä ammuttiin ensimmäisen kerran sotamarsalkka Mannerheimin kultapokaalista. Pienoiskiväärissä puolestaan ammuttiin ensimmäisen kerran kolmen asennon henkilökohtainen kilpailu. Ensimmäinen nainen nähtiin mitalipallilla, kun Yhdysvaltain Catherine Woodring voitti joukkuekultaa pienoiskiväärin makuuasentokilpailussa. Henkilökohtaisessa kilpailussa hän oli kuudes tuloksella 393.
Pistooliammunnassa lajeihin lisättiin 25 metrin kuvioammunnan joukkuekilpailu. Hirviammunta palasi ohjelmaan henkilökohtaisen kilpailun osalta. Joukkuekilpailutkin joidenkin lähteiden mukaan ammuttiin, mutta ISSF:n sivuilta ei mitalisteja näistä mainita.
Åsvalla

| Åsvalla |
| --- | --- |

Osoite:  Nummentie 39, 08100 Lohja
Sijainti:  Lohja, Uusimaa
Koordinaatit:  60°15'03.2"N 24°04'51.5"E
Rakennustyyppi:  Seurantalo
Valmistumisvuosi:  1911
Suunnittelija:  Naemi Olin
Rakennuttaja:  Svenska förening i norra Lojo
Omistaja:  Svenska föreningen i Lojo r.f.
Tyylisuunta:  jugend
Runkorakenne:  hirsi
Julkisivumateriaali:  laudoitus
Kerrosluku:  2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Åsvalla on Lohjalla, Uudellamaalla sijaitseva hirsirunkoinen seurantalo, joka on valmistunut 10. syyskuuta 1911. Åsvallan omistaa yhdistys Svenska föreningen i Lojo rf. ja rakennusta vuokrataan erilaisiin tilaisuuksiin. Åsvallan tontin yhdistykselle lahjoitti Moision rälssisäterin omistaja Walter Ahlqvist, sekä hänen puolisonsa Ingrid Ahlqvist vuonna 1907. Åsvallan piirustukset on laatinut puheenjohtaja Naemi Olin ja rakennus edustaa koristeellista jugendia. Yksi rakennuksen merkittäviä koristeellisia yksityiskohtia on kahden laudan rajaama, nousevaa aurinkoa esittävä koristesahaus. Åsvalla on mukana Lohjan kaupungin rakennetun kulttuuriympäristön inventointiluettelossa.
Åsvalla on osittain kaksikerroksinen ja se seisoo luonnonkivisellä sokkelilla. Rakennuksen huoneita ovat muun muassa juhlasali näyttämöineen, keittiö, aula ja vahtimestarin asunto. Åsvallaa ympäröi puistomainen piha, jonka itäreunassa on puinen vaja.
Åstrand

Åstrand on muun muassa seuraavien henkilöiden sukunimi:
Bo-Göran Åstrand (s. 1964), suomalainen teologi, Porvoon hiippakunnan piispa
Christina Åstrand (s. 1969), tanskalainen viulisti
Jonathan Åstrand (s. 1985), suomalainen pikajuoksija
Siv Åstrand (s. 1954), suomalainen toimittaja
Wendela Hebbe, o.s. Åstrand (1808–1899), ruotsalainen kirjailija, säveltäjä, toimittaja ja kääntäjä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Aiven

| Aiven Oy |
| --- | --- |

Yritysmuoto:  osakeyhtiö
Perustettu:  2016
Perustaja:  Hannu Valtonen, Heikki Nousiainen, Mika Eloranta, Oskari Saarenmaa
Toimitusjohtaja:  Oskari Saarenmaa
Kotipaikka:  Helsinki
Liikevaihto:  74,6 milj. euroa (3/2024)
Liikevoitto:  -23,4 milj. euroa (3/2024)
Henkilöstö:  400 (koko konserni, 2022)
Omistaja:  suurin omistaja yhdysvaltalainen pääomasijoittaja IVP (2021)
Kotisivu:  aiven.io
Infobox OKVirheellinen NIMI-arvo: 
Aiven Oy on suomalainen ohjelmistoyritys, joka tarjoaa julkisilla pilvipalvelualustoilla toimivia tietokantapalveluita. Tuotteissaan se hyödyntää avoimen lähdekoodin tietokanta- ja analytiikkaratkaisuja, kuten Postgre­SQL:ää ja Kafkaa sekä yleisiä pilvipalveluita. Aivenin avulla asiakkaat voivat muun muassa luoda sovelluksia.
Aivenin pääkonttori on Helsingissä, mutta sillä on työntekijöitä myös muun muassa Berliinissä, Bostonissa, Torontossa, Singaporessa ja Sydneyssä.
Syksyllä 2021 siitä tuli arvostuksensa perusteella niin kutsuttu yksisarvinen, eli yli miljardin dollarin arvoinen yritys. Yhtiö on yksi Suomen arvokkaimista teknologia-alan kasvuyrityksistä.
Historia > 2016–2019

Oskari Saarenmaa, Heikki Nousiainen, Hannu Valtonen ja Mika Eloranta perustivat Aivenin vuonna 2016.  He tutustuivat toisiinsa työskennellessään F-Securen konsultteina. Perustajia yhdistää myös koulutus: he ovat ohjelmistoinsinöörejä. F-Securella työskennellessään Saarenmaa huomasi, että monet ICT-yritykset käyttivät paljon aikaa yritykselle sopivien työkalujen etsimiseen ja ylläpitoon sen sijaan, että olisivat tuoneet lisäarvoa omille asiakkailleen. Hän mietti ongelmaa tulevien yhtiökumppaneidensa kanssa. He huomasivat, että Amazon Web Services -työkaluja alettiin käyttää paljon ja päättivät perustaa yrityksen, jossa voisivat hyödyntää osaamistaan PostgreSQL:stä ja muista avoimen lähdekoodin teknologioista. Vuonna 2015 he jättivät konsultoinnin ja perustivat ohjelmistotuotteiden ja palveluiden tuottamiseen keskittyneen yrityksen. Alkuvuonna 2016  Aiven-yritys lanseerattiin Twitterissä, josta löytyi myös sen ensimmäinen asiakas meksikolainen rekkafirma. Yrittäjät olivat kuvitelleet potentiaalisiksi asiakkaikseen lähinnä pohjoismaisia ohjelmistoyrityksiä. Ensimmäisen asiakkaansa myötä he tajusivat, että asiakkaiden toimialan sijaan ratkaisevaa on tarve datan hyödyntämiseen. Perustajien aiemman konsultointiyrityksen ansiosta Aiven pääsi alkuun poikkeuksellisen pienellä sijoittajapääomalla – siemenrahoitusta nostettiin vasta, kun sillä oli jo ensimmäiset maksavat asiakkaat.
Yhtiön ensimmäinen sijoittaja oli Lifeline Ventures, joka teki yhtiöön vuonna 2017 noin 0,8 miljoonan euron sijoituksen. Ensimmäinen ulkomainen tytäryhtiö perustettiin vuonna 2018 Bostonin alueelle.
Saksalainen Earlybird-sijoitusyhtiö löytyi vuoden 2019 Slush-tapahtuman avulla. Yhtiöllä oli silloin 26 työntekijää.
Historia > 2020–

Myös kalifornialainen Institutional Venture Partners (IVP) löytyi Slushin kautta. Se sijoitti Aiveniin ensimmäistä kertaa alkuvuonna 2020 jolloin yhtiöllä oli 50 työntekijää. Aiven sai yhteensä 35 miljoonan euron rahoituksen kierroksella, jossa oli mukana pääsijoittaja IVP:n lisäksi myös yhtiöön aiemmin sijoittaneet Earlybird Ventures, Lifeline Ventures ja Risto Siilasmaan sijoitusyhtiö First Fellow Partners. Maaliskuussa päättyneellä tilikaudella sen liikevaihto oli noin 9 miljoonaa euroa, eli noin kolme kertaa enemmän kuin vuotta aiemmin. Liikevaihdosta noin 40 prosenttia tuli Yhdysvalloista. Vuodessa se sai noin 200 uutta asiakasta ja avasi toimistot Saksassa ja Australiassa. Aiven avasi toimiston myös San Franciscoon.
Maaliskuussa 2021 päättyneellä tilikaudella yhtiö kaksinkertaisti liikevaihtonsa 16,7 miljoonaan euroon. Tappiota se teki 6,6 miljoonaa euroa. Yhtiö on kertonut tappiota syntyvän investoinneista teknologiakehitykseen, uusien asiakkaiden hankintaan ja toiminnan laajentamiseen uusille markkinoille. Maaliskuussa 140 henkilöä työllistänyt yhtiö keräsi 100 miljoonan dollarin rahoituksen. Uusia rahoittajia olivat teknologiarahasto Atomico, Salesforce Ventures ja japanilainen World Innovation Lab. IVP ja Earlybird Venture Capital kasvattivat omia sijoituksiaan. Kesäkuussa yhtiön arvo oli noin 800 miljoonaa dollaria. Lokakuussa se kertoi keränneensä runsaat 60 miljoonaa dollaria lisää. Samalla yhtiön arvostus nousi yli kahteen miljardiin dollariin (1,8 miljoonaa euroa). Kierrokseen osallistui World Innovation Labin, IVP:n ja Atomicon lisäksi myös uusia pääomasijoittajia.   Yhtiöllä oli 230 työntekijää. Joulukuussa yhtiö kertoi, että sen liikevaihdosta 95 prosenttia tulee ulkomailta. Yhtiö suunnitteli uusia tuotteita, joilla voi hallita esimerkiksi ClickHousea tai Apache Flinkiä.
Vuonna 2022 yhtiö avasi uudet toimistot Japaniin, Singaporeen, Uuteen-Seelantiin ja Ranskaan. Aivenin vuosilaskutuksen (ARR eli annual recurring revenue) arvo oli yli 60 miljoonaa euroa. ARR oli noussut puolessa vuodessa noin 50 prosenttia. Toukokuussa Aivenin arvo nousi kolmeen miljardiin euroon uuden rahoituskierroksen myötä. Kierroksella kerättiin 200 miljoonaa euroa ja siihen osallistui ranskalainen pörssilistattu Eurazeo-rahastoyhtiö, BlackRockin hallitsemat rahastot ja yhtiön aiemmista sijoittajista IVP, Atomico, Earlybird, Wold Innovation Lab ja Salesforce Ventures.  Kyseessä oli kolmanneksi suurin suomalaisen kasvuyrityksen keräämä sijoituspotti. Yhteensä Aiven oli nostanut rahoitusta 398 miljoonaa euroa. Yhtiöllä oli toukokuussa avoinna 140 uutta työpaikkaa.
Organisaatio

Keväällä 2022 Aiven työllisti noin 400, joista yli kolmasosa oli Suomessa. Työntekijöitä oli myös muun muassa Berliinissä, Bostonissa, Torontossa, Sydneyssä  ja Pariisissa. Tekniset tehtävät, kuten tuotekehitys, tuotehallinto ja tuotteen operointi, työllistivät noin puolet työntekijöistä. Osa työntekijöistä työskenteli etänä Ranskasta, Uudesta-Seelannista ja Kaakkois-Aasiasta.
Syksyllä 2021 Aivenilla oli kymmenen hengen tiimi, joka kirjoitti koodia avoimen lähdekoodin projekteihin, joita Aiven hyödynsi omissa tuotteissaan.
Organisaatio > Omistus

Syksyllä 2021 pääomasijoittajat, eli Lifeline Ventures, Institutional Venture Partners, World Innovation Lab, Earlybird VC, Atomico, Salesforce Ventures ja Risto Siilasmaan First Fellows, omistivat yli puolet yrityksestä.  Myös yhtiön perustajat ja osa työntekijöistä olivat yhtiön omistajina. Yhtiön hallituksessa yhtiön perustajat olivat enemmistössä.
Tuotteet

Aiven kehittää avoimen lähdekoodin teknologiaa eli hallinnoituja tietokantapalveluita, joiden avulla sen asiakkaat voivat rakentaa sovelluksia ja liiketoimintamalleja.  Tuotteeseen kuuluu myös erilaisia tietokantaratkaisuja ja datan vastaanottamiseen ja välittämiseen suunniteltuja palveluja. Ohjelmistokehittäjille suunnatuilla työkaluilla hallinnoidaan esimerkiksi tietokantapalveluita ja pilvipalvelualustojen dataa.
Aiven rakentaa pilvessä toimivat pilvipalvelunsa esimerkiksi Googlen, Microsoftin ja Amazonin omistamille alustoille kuten Amazon Web Services, Google Cloud Platform, Microsoft Azure ja Digital Ocean. Osa ohjelmistojäteistä tarjoaa alustoilleen Aivenia suppeampia palveluita, osalla ei ole ollenkaan palveluja. Aivenin etuna on myös se, ettei sen palveluita ole sidottu mihinkään tiettyyn pilvialustaan. Aiven on patentoinut omia teknologioitaan ja automatisoinut tietokantojen käyttämistä.
Vuonna 2021 yhtiöllä oli 12 työkalua, joita hyödynnetään avointen lähdekoodin tietokanta- ja analytiikkaratkaisujen, kuten Apache ­Kafkan, Cassandran, Elasticsearchin, Grafanan, InfluxDB:n MySQL:n Postgre­SQL:n ja Redisin hyödyntämisessä.  Aivenin tuotteet helpottavat asiakkaiden rakentamien tietokantaratkaisujen hallintaa.
Aivenin kilpailijoita on esimerkiksi Confluent, Snowflake ja Datadog.
Markkinat

Syksyllä 2021 Aiveninn palveluita myytiin 54 maassa ja sillä oli noin 700 asiakasta. Vuonna 2022 kerätyn rahoituskierroksen myötä yhtiö alkoi kasvattaa markkinoitaan Aasian ja Pasificin alueella sekä Latinalaisessa Amerikassa.
Asiakasryhmiin kuuluu esimerkiksi vähittäismyyjiä, energia- ja tietoliikenneyhtiöitä. Sen asiakkaiden joukossa oli muun muassa Fiverr, amerikkalainen televiestintäyhtiö Comcast,   Toyota, Atlassian, Eurostar, ranskalaiset Decathlon ja Group Adeo, sekä Supermetrics, Wolt ja Wärtsilä.
Tunnustuksia

Talouselämä valitsi Aivenin yhdeksi lupaavimmista startup-yrityksistä vuonna 2021.
Aiven on saanut useita kansainvälisiä tietoturvasertifiointeja, esimerkiksi ISO 2701- ja SOC 2 -sertifioinnit.
Aiheesta muualla

Yrityksen verkkosivusto
WSJ: Open-Source Startup Aiven Raises $60 Million in New Funding 19.10. 2021
Anders Rundeel

Rundeelien aatelisvaakuna
Anders Rundeel eli Anders Costenius (n. 1619 – 3. joulukuuta 1679) toimi Turun ja Porin läänin eskadroonan majurina sekä Savonlinnan komendanttina. Hänet aateloitiin nimellä Rundeel 1650 ja suku kirjoitettiin Ruotsin ritarihuoneeseen numerolla 632. Hän omisti muun muassa kartanon ja tiloja Kangasalla.
Anders Rundeelin vanhemmat olivat Laitilan Kostiaisten kylässä tilan omistanut kirkkoherra Petter Bartholinus (k. 1639) ja Karin Andersintytär. Tultuaan ylioppilaaksi Uppsalassa 1637 ja Turussa 1640. Anders ryhtyi sotapalvelukseen Porin läänin jalkaväkirykmentissä, missä kohosi kapteeniksi 1650. Hän erosi palveluksesta 1658, mutta nimitettiin 1671 everstiluutnanttina Savonlinnan komentajaksi.
Rundeel otti osaa Saksan ja Puolan sotaan sekä taisteluihin Suomen itärajalla. Hän toimi syksyllä 1656 Kyrön skanssin komentajana, josta määrättiin johtamaan Viipurin puolustusta talvella 1656. Täällä hänellä oli käytössä viisi komppaniaa, yhteensä 568 jalkaväkimiestä, mutta talvella 1657 määrä oli huvennut neljään komppaniaan, jossa taistelukuntoisia miehiä oli vain 432.
Anders Rundeel on Skottman-suvun esi-isä.
Rundeelin puoliso oli Magdalena Jakobintytär Härkä, Turun linnan vahdin Jakob Sigfridinpojan tytär. Anders Rundeelin tytär Helena oli naimisissa Anders Kyanderin kanssa.
Amager Bakke

Amager Bakke.
Amager Bakke on vuonna 2017 rakennettu jätteenpolttolaitos, joka on yksi Kööpenhaminan maamerkeistä. Laitos sijaitsee Kööpenhaminan Amager Østissa. Laitoksessa jätteestä tuotetaan sähköä ja kaukolämpöä. Laitoksen päälle on rakennettu vapaa-ajan kattopuisto. Amager Bakken korkeus on 85 metriä ja se on rakennettu teräksestä sekä betonista. Amager Bakken luova idea ja toteutus on suunnittelustudio Bjarke Ingels Groupin ja maisema-arkkitehtitoimisto SLA:n suunnittelema. Rakennuksen kyljessä oleva savupiippu nousee 125 metrin korkeuteen maanpinnasta. Kaltevan rakennuksen pääälle on rakennettu CopenHill A/S:n ylläpitämä laskettelurinne, jossa on kolme lauta, kiipeilyseinä, lenkkipolut, pukutilat ja maisemakahvila.
Aiheesta muualla

Kuvia tai muita tiedostoja aiheesta Amager Bakke Wikimedia Commonsissa
Anders Svanebo

| Anders Svanebo> Henkilötiedot |
| --- | --- |
Koko nimi:  Karl-Erik Anders Svanebo
Syntynyt: 19. toukokuuta 1984 (ikä 40)
Uran tiedot
Pituus:  184 cm
Seura:   Stockviks SF
Laji:  triathlon ja maastohiihto 
Maailmancup
Kaudet:  2004–
Voitot:  0
Palkintokorokkeella:  0
 Tietolaatikko päivitetty 1. helmikuuta 2015 
Karl-Erik Anders Svanebo (s. 19. toukokuuta 1984) on ruotsalainen maastohiihtäjä. Seuratasolla Svanebo edustaa Stockviks SF:ää.
Hän debytoi maastohiihdon maailmancupissa jo marraskuussa 2004 Jällivaarassa ollen 15 kilometrin perinteisen kilpailussa 94. Seuraavaksi hän kilpaili maailmancupissa vasta reilun viiden vuoden kuluttua Lahdessa. Ensimmäiset maailmancupin pisteensä Svanebo saavutti tammikuussa 2015 ollen Rybinskin 15 kilometrin vapaan hiihtotavan kilpailussa 24. Hänen paras sijoituksensa maailmancupissa on 22. sija, joka tuli Rybiskissä vain paria päivää myöhemmin yhdistelmäkilpailussa.
Ananya Panday

| Ananya Panday |
| --- | --- |
 Ananya Panday vuonna 2022.
Henkilötiedot
Syntynyt: 30. lokakuuta 1998 (ikä 25) Mumbai, Maharashtra, Intia
Ammatti:  näyttelijä
Vanhemmat:  Chunky Panday
Näyttelijä
Aktiivisena:  2019–
Aiheesta muualla
IMDb 
Ananya Panday (hindiksi अनन्या पांडे, Ananyā Pā̃ḍe; s. 30. lokakuuta 1998 Mumbai, Maharashtra, Intia) on intialainen näyttelijä, joka työskentelee hindinkielisissä elokuvissa. Hän on näyttelijä Chunky Pandayn tytär. Hän ryhtyi näyttelemään vuonna 2019 päärooleissa elokuvissa Student of the Year 2 ja Pati Patni Aur Woh. Hän voitti muun muassa parhaan naistulokkaan Filmfare Awards- ja Zee Cine Awards -palkinnot.
Filmografia

| Vuosi | Elokuva | Rooli | Muuta |
| --- | --- | --- | --- |
| 2019 | Student of the Year 2 | Shreya Randhawa | Parhaan naistulokkaan Filmfare Awards -palkinto Parhaan naistulokkaan Zee Cine Awards -palkinto |
| 2019 | Pati Patni Aur Woh | Tapasya Singh |  |
| 2020 | Angrezi Medium | Itsenään | Erikoisesiintyminen laulussa ”Kudi Nu Nachne De” |
| 2020 | Khaali Peeli | Pooja Gujjar |  |
| 2022 | Gehraiyaan | Tia Khanna |  |
| 2022 | Liger | Tanya Pandey | Telugun- ja hindinkielinen elokuva |
| 2023 | Rocky Aur Rani Kii Prem Kahaani | Itsenään | Erikoisesiintyminen laulussa ”Heart Throb” |
| 2023 | Dream Girl 2 | Pari Srivastava |  |
| 2023 | Kho Gaye Hum Kahan | Ahana Singh |  |
Aiheesta muualla

Kuvia tai muita tiedostoja aiheesta Ananya Panday Wikimedia Commonsissa
Ananya Panday Internet Movie Databasessa. (englanniksi)
Yläinen-Elämäinen

| Yläinen-Elämäinen |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°14′16″N, 24°46′00″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keurusselän alue (35.62)
Laskujoki:  salmi Keskimmäinen-Elämäiseen 
Järvinumero:  35.627.1.006
Mittaustietoja
Pinnankorkeus:  111,3 m  
Rantaviiva:  1,27 km  
Pinta-ala:  4,099 ha  
Saaria:  ei saaria 
 fiYläinen-Elämäinen 
Yläinen-Elämäinen  on Keski-Suomessa Keuruulla Keuruun taajaman lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 4,1 hehtaaria ja se on 550 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,3 kilometriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Elämäistenjoen valuma-alueeseen (35.627) se kuuluu.
Yomiuri Shimbun

| Yomiuri Shimbun> 読売新聞 |
| --- | --- |

 Yomiuri Shimbun -lehden ensimmäisen numeron kansisivu (2.11.1874).
Kustantaja:  The Yomiuri Shimbun Holdings
Levikki:  8,955 milj. (Japanin 2016 levikintarkistus) tai 9 004 769 (11/2016)
Perustettu:  1874
Kotikunta:  Tokio, Osaka ja Fukuoka
Kotimaa:   Japani
Kieli:  japani
Aiheesta muualla
Kotisivu
Yomiuri Shimbun (jap. 読売新聞) on levikiltään yksi maailman suurimmista sanomalehdistä. Tämä japanilainen lehti perustettiin 1874. Sanomalehti on osa yli 150 tytäryhtiötä käsittävän Yomiuri Shimbun Holdings -emoyhtiön mediakonsernia. Yhtiö kirjasi media-alan liikevaihdokseen 2,88 miljardia Yhdysvaltain dollaria (2015), missä on Yomiuri Shimbun -lehden ohella mukana myös konsernin muita yhtiöitä. Sillä on kolme pääkonttoria: Tokiossa, Osakassa ja Fukuokassa. Tokion Chiyodan erillisalueen Ōtemachin liikealueella vuonna 2011 valmistuneessa uudessa pääkonttorissa on 33 maanpäällistä ja kolme maanalaista kerrosta.
Se on Japanin ja koko maailman laajalevikkisin painettu sanomalehti. Yomiuri Shimbunin päivittäinen levikki oli 8,955 miljoonaa lehteä vuonna 2016 (9,101 milj., 2015), joka oli huomattavasti maan seuraavaksi suurinta sanomalehteä Asahi Shimbunia enemmän (levikki 6,411 milj. tai 6,622 milj. edellisvuonna).
Tyyliltään sanomalehteä on luonnehdittu eniten sensaatiohakuiseksi Japanin kolmesta suurimmasta sanomalehdestä. Lehdestä julkaistaan sekä aamu- että iltapäiväpainos ja sillä on useita alueellisia painoksia. Lehteä on parhaimmillaan myyty päivittäin Japanissa yli 14 miljoonaa kappaletta. Loppuvuonna 2010 aamu- ja iltapainoksen yhteenlaskettu levikki oli seurantakaudella 13,537 miljoonaa, mikä on kirjattu myös Guinnessin ennätykseksi.
Yomiurin pääkonttori (vm. 2011) Tokion Chiyodan alueella.
Yomiuri Shimbun -lehden Osakan toimitalo.
Lehden toimitila Fukuokassa.
Aiheesta muualla

Kuvia tai muita tiedostoja aiheesta Yomiuri Shimbun Wikimedia Commonsissa
Yomiuri Shimbunin kotisivut (japaniksi)
The Japan News - mediakonsernin toinen sanomalehtilehti (englanniksi) (the-japan-news.com)
The Daily Yomiurin kotisivut (englanniksi)
Zhenjiang

| Zhenjiang 镇江市, Zhènjiāng Shì |
| --- | --- |
 Zhenjiangin sijainti Kiinan Jiangsun maakunnassa
 Zhenjiang
 Koordinaatit: 32.1890°N, 119.4199°E 
Valtio:  Kiina
Maakunta:  Jiangsu
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  3 799 km²
Väkiluku (2010):  3 114 105
Aikavyöhyke:  UTC+8
Postinumero:  212000
Suuntanumero(t):  +86 (0)511
 
 www.zhenjiang.gov.cn 
Infobox OKVirheellinen NIMI-arvo: 
Zhenjiang (kiin. 镇江市, pinyin: Zhènjiāng Shì) on prefektuuritason kaupunki Kiinan Jiangsun maakunnan eteläosassa Jangtsejoen etelärannalla. Kaupungin keskusta sijaitsee linnuntietä 62 kilometriä maakunnan pääkaupunki Nanjingistä itään, ja noin 210 kilometriä Shanghaista länsiluoteeseen. Kaupungin väkiluku on 3,114 miljoonaa (2010) ja pinta-ala 3 799 neliökilometriä.
Zhenjiang rajoittuu lännessä Nanjingiin, pohjoisessa Yangzhoun, idässä Taizhoun, sekä etelässä Changzhoun prefektuuritason kaupunkiin.
Aluejako

Piirikuntatasolla kaupunki jakautuu seuraavasti:
| --- | --- |
 Kaupunkipiirit (3)  Dantu (丹徒区), 302 345 as.  Jingkou (京口区), 601 876 as.  Runzhou (润州区), 296 539 as. :  Piirikuntatason kaupungit (3)  Danyang (丹阳市), 960 662 as.  Jurong (句容市), 617 706 as.  Yangzhong (扬中市), 334 977 as. 
Jinshan, Zhenjiang.
Zhenjiangin rautatieasema.
Uusi suurnopeusjunien asema.
Väestö ja talous

Vuoden 2020 väestönlaskennassa Zhenjiangin väkiluku oli 3 210 418, josta 79,45 prosenttia asui kaupunkialueella. Vähemmistökansallisuuksien edustajia oli noin 0,91 prosenttia. Hukou-järjestelmässä Zhenjiangiin oli vuonna 2023 rekisteröity noin 2,67 miljoonaa henkilöä. Vuonna 2022 kaupungin bruttokansantuote oli noin 501,7 miljardia yuania. Keskimääräinen vuosiansio oli kaupunkialueella 61 552 yuania ja maaseudulla 33 129 yuania.
Aiheesta muualla

Kuvia tai muita tiedostoja aiheesta Zhenjiang Wikimedia Commonsissa
Zhenjiang City Information (erityisesti talouspainotus) (englanniksi) (chinaknowledge.com)
Zhenjiang Overview chinatravel.com. Arkistoitu 5.9.2015. (englanniksi)
Zhenjiang (englanniksi) (britannica.com)
China Postal code Jiangsu Province (prefektuuri ja piirikuntataso) (englanniksi) (youbianku.com)
Andrei Pervyšin

| Andrei Pervyšin> Henkilötiedot |
| --- | --- |
Syntynyt: 2. helmikuuta 1985 (ikä 39) Arkangeli, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  176 cm
Paino:  77 kg
Seura
Seura:  Avangard Omsk
Sarja:  KHL
Pelinumero:  9
Pelaajaura
Pääsarjaura:  2002–
Aik. seurat:  HK Lokomotiv Jaroslavl (KHL) HK Spartak Moskova (KHL)  Ak Bars Kazan (KHL)
NHL-varaus:  253. varaus, 2003 St. Louis Blues
Andrei Sergejevitš Pervyšin (ven. Андрей Сергеевич Первышин, s. 2. helmikuuta 1985 Arkangeli, Venäjän SFNT, Neuvostoliitto) on venäläinen jääkiekkoilija, pelipaikaltaan puolustaja. Pervyšin pelaa Avangard Omskissa.
Pervyšinin ura pääsarjatasolla alkoi HK Lokomotiv Jaroslavlissa kaudella 2002–03. Seuraavan kesän varaustilaisuudessa St. Louis Blues varasi hänet NHL:ään, kahdeksannella varauskierroksella, numerolla 253. Kauden 2003–03 Pervyšin kiekkoili Venäjän toiseksi korkeimmalla sarjatasolla Vysšaja Ligassa Moskovan Spartakissa. Kaudesta 2004–05 lähtien hän pelasi Ak Bars Kazanissa, jossa hän oli voittamassa niin Venäjän mestaruutta vuonna 2006, kuin Euroopan seurajoukkueiden mestaruutta vuonna 2007. Pervyšin ylitti kolmena kautena plus/minustilastoissa +20:n rajan. Kaudeksi 2010–11 hän siirtyi Avangard Omskiin.
Year One

Year One voi tarkoittaa ainakin seuraavia:
Year One – kaiken alku, yhdysvaltalainen komediaelokuva vuodelta 2009
Batman: Ensimmäinen vuosi (Batman: Year One), Frank Millerin käsikirjoittama ja David Mazzucchellin kuvittama Batman-tarina vuodelta 1987
Batman: Year One, vuonna 2011 suoraan DVD:lle julkaistu animaatioelokuva, joka perustuu Millerin ja Mazzucchellin sarjakuvaan.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Year One”, voi hakea sivunnimihaulla, laajalla sivunnimihaulla tai tekstihaulla.